Rungrado 1. mai stadion er kanskje først og fremst kjent som åstedet for Arirangfestivalen som hyller den nordkoreanske leder Kim Jong-il og den koreanske nasjonen. Festivalen ble arrangert første gang i mai 2002 i anledning Kims 60-årsdag og involverte 100 000 deltagende i massegymnastikk, noe som gjorde at over 250 000 mennesker befant seg innenfor stadionveggene så lenge arrangementet pågikk. Arrangementet åpnet også veien for utenlandske besøkende, selv fra USA og Sør-Korea, noe det ellers sjelden gis anledning til.